"Fri km" eller "ubegrænset km" betyder, at du kan køre så langt du vil i lejeperioden. Det varierer fra selskab til selskab om fri km er inkluderet. I Europa vælger mange udlejningsselskaber at inkludere fri km, men i nogle tilfælde vil du opleve at der er begrænsning på antal km pr. uge. Du kan dog stadig vælge at køre længere end det inkluderede antal km, du skal blot betale for de ekstra kørte km når du returnerer autocamperen. Specielt i USA og Canada vil du opleve at du skal tilkøbe kilometer/miles-pakker ifm. lejemålet, derfor er det en god idé at kende sin rejseplan i store træk, så man kan estimere og bestille den km-pakke der passer til kør-selv-ferien. Ekstra km kan naturligvis tilkøbes. Samme princip gælder for firehjultrækkere i Australien. Når du bestiller en autocamper hos en af vores rejsespecialister, så hjælper vi med at finde den rette km-pakke eller løsning der passer til netop din rejse.